stanford-oval/wikipedia huggingface dataset:
בית הספר החקלאי כדורי

ערך זה עוסק בבית ספר חקלאי למרגלות הר תבור בגליל התחתון, על שם אליס כדורי. אם התכוונתם לבית ספר חקלאי בטולכרם, גם הוא על שם אליס כדורי, ראו .
| --- | --- |
הבניין ההיסטורי המקורי כיום
מדינה: ישראל ישראל
מחוז: הצפון
מועצה אזורית: הגליל התחתון
גובה ממוצע: ‎140 מטר
תאריך ייסוד: 1933
סוג יישוב: יישוב מוסדי
נתוני אוכלוסייה לפי הלמ"ס לסוף 2023
  - אוכלוסייה: 153 תושבים
 מפת מיקום  מפה דינמית   (למפת עמק בית שאן מוגדלת) כדורי(למפת עמק בית שאן רגילה) כדורי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כדורי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כדורי32°42′22″N 35°24′19″E﻿ / ﻿32.7061784225386°N 35.4051619333214°E﻿ / 32.7061784225386; 35.4051619333214  heמפת היישובים של מועצה אזורית הגליל התחתון באדום - כדורי בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 3 מתוך 10
http://www.kadoorie.org.il
סמל בית הספר המופיע גם על חולצות בית הספר
בית הספר החקלאי כַּדּוּרִי הוא אחד הבולטים והוותיקים שבבתי הספר החקלאיים בישראל. בית הספר נוסד ב-20 ביוני 1933 למרגלות הר תבור בגליל התחתון, כשני קילומטר צפונית לכפר תבור. בית הספר כדורי נמצא כ-140 מטר מעל פני הים. כיום בכדורי פועלים בית ספר, פנימייה, חווה חקלאית (המשמשת ללימודי התלמידים), ומכללה טכנולוגית לתלמידי כיתות י"ג-י"ד.
בית הספר כדורי הוכר כאתר מורשת על ידי המועצה לשימור אתרי מורשת בישראל ועל ידי תוכנית ציוני דרך.
מבנה בית הספר

בית הספר תוכנן על ידי האדריכל הבריטי אוסטן סיינט בארב הריסון, שהתמנה ב-1922 לאדריכל הראשי של מחלקת העבודות הציבוריות של ממשלת המנדט. סגנונו האקלקטי נקרא "מודרניזם ים תיכוני", ושילב בנייה קולוניאלית עם סגנונות בנייה מקומיים. תחילה, תכנן הריסון לבנות את כדורי בתבנית הבניה בטול כרם, אך לפי בקשתו של ארתור ווקופ שונתה התוכנית של המבנה המרכזי (שאר המבנים נשארו בתבנית טול כרם).
הריסון השתמש במוטיבים של קשתות בקומת הקרקע, ובחלונות רבועים בקומה השנייה. הבניין הראשי נבנה מאבן גיר אפורה, שנחצבה ביער בית קשת. בניגוד למראה החיצוני המרשים הייתה הבניה הפנימית מינימליסטית, ותלמידים כינו את המקום "מנזר".
הקומות בבניין הראשי שימשו כדלקמן:
קומת הקרקע שימשה למגורי המנהל, מעבדות, כיתות לימוד, משרדים, חדר אוכל, מטבח ומכבסה.
בקומה הראשונה נבנו אולמות השינה של התלמידים, חדר הרחצה ומגורי העובדים.
בקומה השנייה נבנתה מרפאה, חדר חולים ומגורי אם הבית
כיום

כיום לומדים בכדורי כ-1,600 תלמידים מהם כ-280 תלמידי פנימייה מכל רחבי הארץ והשאר תלמידי אזור הגליל התחתון (כפר תבור, גבעת אבני, כפר כמא, יבנאל, שדמות דבורה, שרונה, כפר קיש, מסד, מצפה ועוד). כמו כן נמצא במקום משק חקלאי פעיל (המשמש ללימודי התלמידים), בית הספר לחינוך מיוחד "בנימין רוטמן – כדורי, ומכללה טכנולוגית לתלמידי כיתות י"ג-י"ד. מסביב לבית הספר התפתח המרכז האזורי כדורי וחלק ממגורי הסגל הפכו עם השנים לישוב נפרד.
בבית הספר מתקיימים קורסים להוצאת רישיון נהיגה על טרקטור.
בתחילת שנת הלימודים תשע"ב נחנך בבית הספר בנין לימודים חדש לכיתות ט', יא' בשם "בניין רבין" לזכרו של בוגר בית הספר יצחק רבין, הבניין כולל כיתות רבות ביניהן כיתות חכמות וטכנולוגיות. בבניית הבניין הושקעו כמה מיליוני שקלים והוא נבנה במהלך שנת הלימודים תשע"א. בנוסף לכך עבר גם בניין החטיבה העליונה הרחבה ונוסף לו חלק חדש, בניין זה קיבל את השם "בניין תבור" עקב העובדה שהוא משקיף על הר תבור.
שלט בכניסה למתחם בית הספר (צולם ב-2004)
שלט הקדשה לאליהו כדורי בבית הספר החקלאי כדורי (צולם ב-2010)
שלט בכניסה לבית הספר כדורי
הכניסה לבית הספר כדורי
לוחית זיכרון לנתן פיאט (מנהל המוסד 1936–1957)
מגדל המים בבית הספר כדורי
כדורי כבית ספר רב-תרבותי

בית הספר כדורי מתייחד במגוון התלמידים השונים, הבאים כמעט מכל מגזרי החברה הישראלית: אם אלו צ'רקסים מכפר כמא, יהודים מיישובי האזור, ערבים- דרוזים, בדואים, נוצרים ומוסלמים כאחד שחיים במסגרת הפנימייה.
כמו כן פועל בבית הספר פרויקט נעל"ה (נוער עולה לפני הורים), בו מגיעים אליו כל שנה קבוצת תלמידים יהודים מרחבי העולם, ובמיוחד מאזור רוסיה וברית המועצות לשעבר, ומתגוררים בפנימייה, אלו מחליטים בסוף תקופת לימודם אם לחזור לארץ מולדתם או להישאר בארץ ולהתגייס לצבא.
בוגרים מפורסמים

ראו גם: רשימת בוגרי בית הספר עליהם נכתב ערך בוויקיפדיה
יוסי לנגוצקי, גאולוג ישראלי, יוזם קידוחי הגז בים התיכון של שדות "תמר" ו"דלית". את שירותו בצה"ל סיים בדרגת אלוף-משנה, זכה בעיטור המופת, בפרסי ביטחון ישראל, בתואר "חבר כבוד על מפעל חיים" של החברה הגאולוגית הישראלית, אות אביר איכות השלטון ו"דוקטור לשם כבוד" מטעם האוניברסיטה העברית בירושלים.
יצחק רבין, הרמטכ"ל השביעי של צה"ל וראש הממשלה החמישי של מדינת ישראל.
יגאל אלון, מפקד הפלמ"ח, מראשי תנועת העבודה, ראש ממשלת ישראל בפועל, חבר הכנסת ושר בממשלות ישראל מהממשלה ה-10 ועד הממשלה ה-17.
חיים גורי, משורר, עיתונאי ויוצר קולנוע.
אלי יצפאן, שחקן וקומיקאי ישראלי.
ריף נאמן, שחקנית
עלי בן צבי - רב"ט בצה"ל בנו של יצחק בן צבי.
מסורות ופולקלור

תלמידי שנה ב' נהגו לערוך "טקס קבלה" לילי לתלמידי שנה א' שכלל הצלפות עם שמיכות.
תלמידי שנה א' טיפסו לתבור, מיד עם תחילת הלימודים, כדי לראות את הזריחה.
מסיבת הסיום של כל מחזור הסתיימה בהשלכת הפעמון, שהעיר את התלמידים, לבאר. באמצע שנות החמישים הפעמון נעלם, ובמקומו, זרקו אבנים לבאר.
מרוץ האביב המתקיים כל שנה על ידי תלמידי כיתות י"ב לזכרו של גיל הרמתי ז"ל, תלמיד בית הספר שנהרג בתאונת אופנוע.
בשירו של חיים חפר "רבותי ההיסטוריה חוזרת" מופיעה השורה "עת לנגב פלוגונת נשלחת, עם מקלות כתחליף לרובים" שמספרת את סיפורה של פלוגה א' של הפלמ"ח שהורכבה מבני מחזור ו' שנשלחו ב-1942 לנגב ללא רובים כחלק מתוכניות ההגנה לבלום את צבא רומל.
ראו גם

מכון כדורי בטול כרם
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ימימה רוזנטל, כרונולוגיה לתולדות היישוב היהודי בארץ-ישראל, ירושלים: הוצאת יד יצחק בן-צבי, תשל"ט-1979, עמ' 283.
↑  זאב וילנאי, "אנציקלופדיה לידיעת הארץ", הוצאת ידיעות אחרונות, תשט"ז, 1956, כרך א', עמוד 111
↑  מדריך לאתרי מורשת - אתרי ביקור ומוזיאונים היסטוריים, המועצה לשימור אתרי מורשת בישראל, 2019, עמ' 48
↑  כפר הנוער פנימיה ובית הספר התיכון החקלאי ניסויי ע"ש כדורי – Kadoorie School | כפר הנוער החקלאי כדורי
↑  תום שגב, "ימי הכלניות" ארץ ישראל בתקופת המנדט, כתר הוצאה לאור, 1999, עמ' 232, 233 .
↑  מקור: האנציקלופדיה העברית, הערך כדורי, עמ' 578
↑  מקום פטירתו של אליס כדורי היה במושבה הבריטית דאז הונג קונג, בשליטה בריטית מלאה
↑  מקור: זאב וילנאי, מדריך הגליל 1941 - מהדורה חדשה 1980, הוצאת ספרים אריאל. עמ' 264
↑  אביב עומר, פרס חינוך לכדורי, באתר ynet, 12 בנובמבר 2002
1 2  כתבה, ישראל מושקוביץ, בור סוד, ידיעות אחרונות גיליון 25016 11.2.2021
↑  הריסון תכנן בנינים מפורסמים בירושלים כמו ארמון הנציב, מוזיאון רוקפלר, בניין הדואר המרכז ועוד
| --- | --- |
בקרת זהויות :  NLI: 987007301783305171 
בית הספר החקלאי כדורי - מבט ממעוף הציפור (צולם בספטמבר 2013)
בבו קובו

| --- | --- |
אין תמונה חופשית
 לידה:  27 בפברואר 1951 (בן 73) סופיה, הרפובליקה העממית של בולגריה 
 zarikovo.com
 
אליעזר (בבו) קובו (נולד ב-27 בפברואר 1951 בבולגריה) הוא איש עסקים ויזם נדל"ן ישראלי. בשנת 2015 הוערך הונו, ברשימת עשירי ישראל שפרסם המגזין "פורבס ישראל", בכ-1.4 מיליארד שקל (יחד עם בנו עודד קובו). הורשע וישב בכלא בגין אונס.
ביוגרפיה

קובו נולד בשם זרי דוד קובו בסופיה, בולגריה לדוד ולאסתר קובו. בילדותו עלתה המשפחה לישראל והתיישבה ביפו, שם גדל. אמו נתנה לו את כינוי החיבה בֶּבוֹ. הוריו היו סוחרי בגדים, ובגיל צעיר הצטרף לעסק המשפחתי וניהל חנות בגדים. בשנת 1974, כשהיה בן 23, נשלח להונג קונג, לנהל את עסקי יבוא הבגדים של המשפחה. קובו יצר במהירות קשרים בקהילה העסקית המקומית, ונכנס לשותפות בחברה לייצור ושיווק בגדים מהמזרח הרחוק עם יזם בריטי בשם ריצ'רד קרינג.
באפריל 1978 הוגש נגד קובו כתב אישום על אונס אישה שהכיר באוקטובר 1977 בהרצליה. בינואר 1979 פורסם באמצעי התקשורת בישראל שקובו הורשע בבית המשפט המחוזי בתל אביב ונידון למאסר בפועל של שנתיים וחצי (שהופחתו לבסוף לשנה וחצי). לאחר שחרורו חזר לעסקי הבגדים והחל גם לעסוק בהשקעות בנדל"ן בארצות הברית.
בשנות ה-80 יזם והקים שוק פשפשים בפלורידה (Opa Lacka Flea Market), ומכר אותו למיליארדר לי קה שינג תמורת 120 מיליון דולר.
בשנת 1994 רכש עם שותפו לעסקי הבגדים ריצ'רד קרינג, ושותף נוסף, מבנה היסטורי בשוק קמדן בלונדון ששימש לאורוות. בסמוך פעל כבר בסופי שבוע שוק של מלאכת יד, שוק בגדים משומשים ושוק פשפשים. הם פיתחו את המתחם שרכשו בשם "שוק האורוות" (Stables Market) והוא הפך לאחת מהאטרקציות התיירותיות הפופולריות בלונדון, עם כ-200,000 מבקרים מדי שבוע. בהמשך רכש מבנים נוספים באזור ופיתח גם אותם. במרץ 2014 מכרו את החזקתם ב"שוק קמדן" לטדי שגיא תמורת יותר מ-400 מיליון ליש"ט (כ-2.6 מיליארד שקל).
בעשור הראשון של המאה ה-21 החל להשקיע גם בנדל"ן בישראל.
בשנת 2006 הגיש תביעת דיבה בסך 10 מיליון שקל נגד עיתון "אנשים". זאת בעקבות פרסום כתבה בה נכתב כי שמו האמיתי הוא ויקטור עטיה וכי יש לו עבר פלילי שכולל הרשעה מ-1988 על סחר והחזקת סמים. בתביעת הדיבה שהגיש טען קובו כי מדובר בפרסום שקרי שהסב לו נזק רב, בעיקר עקב עיתוי הפרסום, בימים בהם היה מצוי בעיצומו של משא ומתן לגיוס מימון לצורך בניית פרויקט נדל"ן בלונדון. כהגנה טען העיתון שהוא הורשע באונס ובכל מקרה לא נהנה משם טוב. קובו ניסה למנוע פרסום סעיפים בכתב ההגנה המתייחסים להרשעתו באונס, אך בית המשפט קבע שעובדה זו רלוונטית לתביעת הדיבה. בינואר 2008 הגיע להסדר פשרה, בו נקבע כי בתמורה לדחיית תביעת הדיבה שהגיש נגד העיתון, יקבל קובו את הזכויות בשם העיתון "אנשים" (שפשט את הרגל ונסגר כבר קודם). בנוסף התנצלו העורך והכתבים על פרסום הכתבה.
חיים אישיים

בשנת 1973 נישא לרות ברכה. בנו הבכור עודד קובו נולד בהונג קונג ב-1974. לבני הזוג נולדו גם שתי בנות. משנת 2005 נמצא בזוגיות עם הדוגמנית מירי בוהדנה בזמן שעדיין היה נשוי, ולהם שלושה ילדים. ב-2020 הם נישאו. הם מתגוררים בארסוף מאז 2015. קודם לכן התגורר במתחם מרינה הרצליה.
הערות שוליים

| --- | --- |
בקרת זהויות :  NLI: 987007498524405171 
↑  100 עשירי ישראל לשנת 2015, באתר "פורבס ישראל"
1 2  אבי בטלהיים, הסוחר הצעיר והמצליח הורשע באונס רווקה, מעריב, 12 בינואר 1979
1 2  מיליונר בצרות, "העולם הזה", גיליון 2162 מ-7 בפברואר 1979, עמוד 40
↑  העתק תעודת הלידה של קובו, באתר שלו
1 2 3  לפי הפרסום באתר האינטרנט האישי שלו
↑  הואשם באונס נערה שהכיר כטרמפיסטית, מעריב, 18 באפריל 1978
↑  אביב הורביץ, ‏היה אונס?, באתר ‏מאקו‏, 30 בינואר 2014
↑  TheMarker digital, חפץ חוגג בלונדון, באתר TheMarker‏, 19 בדצמבר 2006
↑   מיכאל רוכוורגר, טדי שגיא רכש את "קמדן מרקט" בלונדון ביותר מ-2.6 מיליארד שקל, באתר TheMarker‏, 16 במרץ 2014
טלי ציפורי, ‏טדי שגיא רכש מבבו קובו את שוק קמדן ב-2.4 מיליארד ש', באתר גלובס, 16 במרץ 2014
↑  אריק מירובסקי, בבו קובו השלים רכישת שלישיית פנטהאוזים במרינה בהרצליה בכ-5 מ' ד', באתר הארץ, 9 באוגוסט 2007
גיא ליברמן, הסיבוב של בבו קובו: קנה בית בהרצליה פיתוח ב-3 מיליון דולר ומכר אותו ב-6 מיליון דולר, באתר TheMarker‏, 18 בספטמבר 2007
עינת פז-פרנקל, ‏"אצולת הנדל"ן" במרינה בהרצליה: מבבו קובו ועד נבזלין, באתר גלובס, 15 במרץ 2010
↑  יצחק דנון, ‏בן זוגה של מירי בוהדנה תובע 10 מיליון שקל מעיתון "אנשים", באתר גלובס, 1 בדצמבר 2005
↑  ענת רואה, עורך "אנשים" לשעבר משיב ל"בבו" קובו: מי שהורשע באונס לא נהנה משם טוב, באתר TheMarker‏, 7 באוגוסט 2006
↑  ביהמ"ש: הרשעת בבו קובו באונס רלוונטית לתביעת הדיבה נגד "אנשים", באתר הארץ, 18 בדצמבר 2007
יצחק דנון, ‏הפסד לבבו קובו בערעור: הרשעתו באונס תיכלל בתגובה לתביעת הדיבה שהגיש, באתר גלובס, 17 בדצמבר 2007
↑  הילה רז, הסכם פשרה: בבו קובו ימשוך תביעת דיבה בסך 10 מיליון שקל שהגיש נגד "אנשים", באתר הארץ, 2 בינואר 2008
↑  ליאורה, סופשבוע, טלנובלה בע"מ, באתר nrg‏, 11 בנובמבר 2005
↑  עכבר העיר, מירי בוהדנה ילדה בת לבבו קובו, באתר הארץ, 5 באוקטובר 2010
↑  דינה חלוץ, מירי בוהדנה נישאה בחתונה סודית: "אפילו המשפחה שלי לא ידעה", באתר Xnet‏, 6 בדצמבר 2020
↑  ספיר כלפון, ‏בבו קובו רכש וילה בארסוף ב-16 מיליון שקל, באתר גלובס, 27 בדצמבר 2015
↑  עינת פז-פרנקל, ‏"אצולת הנדל"ן" במרינה בהרצליה: מבבו קובו ועד נבזלין, באתר גלובס, 15 במרץ 2010
חוח שיל

מיקום חוח שיל במחוז צ'ינגהאי
  אתר המורשת
  אזור החיץ
חוֹח שיל (במונגולית: ᠬᠥᠬᠡ ᠰᠢᠯ, מילולית "רכס כחול") הוא אזור מבודד בצפון-מערב רמת טיבט ("הרמה הצעירה, הגדולה והגבוהה ביותר בעולם") במחוז צ'ינגהאי במערב הרפובליקה העממית של סין.
ב-7 ביולי 2017 הוגדר האזור כאתר מורשת עולמית בשם "צ'ינגהאי חוח שיל" על ידי ארגון אונסק"ו בהחלטה של המושב ה-41 של ועדת המורשת העולמי. זהו אתר המורשת העולמית ה-51 ברפובליקה העממית של סין, ונקבע כאתר מורשת עולמית על בסיס קריטריונים 7 (כולל תופעות טבעיות יוצאות דופן באזורים בעלי יופי טבעי יוצא דופן ובעלי חשיבות אסתטית) ו-10 (האתר הוא בית גידול טבעי, במקומו המקורי אין סיטו, מגוון ביולוגי חשוב ומובהק, כולל אלה המצויים בסכנת פגיעה בשל היבטים מהסביבה מנקודת ראות מדעית או של שמירת הטבע).
גאוגרפיה

אתר המורשת העולמית משתרע על שטח בן 60,265 קילומטרים רבועים, שמתוכם 20,909 קילומטרים רבועים מהווים אזור חיץ. הגובה הממוצע הוא 4,600 מטרים מעל פני הים, כשהנקודה הגבוהה ביותר בגובה 6,860 מטרים. רוחבו 280 קילומטרים מצפון לדרום ואורכו בין 200 ל-400 קילומטרים ממזרח למערב. הוא שוכן בתחומי הנפות גְ'ה-דְווֹ (Zhìduō Xiàn) וצ'וּ'מָאלָאי (Qūmálái Xiàn) במחוז צ'ינגהאי, בצפון-מזרח רמת צ'ינגהאי-טיבט בסין. הוא גובל במערב בשמורת הטבע הלאומית צ'אנגטאנג במחוז האוטונומי הטיבטי, ובשמורת טבע הלאומית הרי אלטון באזור האוטונומי שינג'יאנג. בצפון האתר גובל בפארק הגאולוגי העולמי של הרי קונלון במחוז צ'ינגהאי וממזרח בשמורת הטבע הלאומית סנג'יאנגיואן אף היא במחוז צ'ינגהאי.
האתר מורכב משני חלקים: שמורת הטבע הלאומית חוח שיל במערב, והחלק של סוג'ה-הנהר קומאר של שמורת הטבע הלאומית סנג'יאנגיואן במזרח. שני אזורים מוגנים אלו מחוברים דרך שלושה מסדרונות ברוחב 20 קילומטרים החוצים את כביש צ'ינגהאי-טיבט ומסילת הרכבת צ'ינגהאי-טיבט. גבולות האתר נקבעו כך שהם מתיישרים עם הגבולות הגאוגרפיים, כדוגמת רכסי הרים, תחומי תפוצת מיני בעלי החיים וגבולות שמורות טבע הטבעיים, ואינו כולל את אזורי הפעילות האנושיים הנרחבים יותר באזור. בגבול הדרומי האתר עוקב אחר הגבולות הטבעיים של רכסי ההרים ומשתרע מקו הרכס חוח שיל לגבול הדרומי של אגן הניקוז של הנהר קומאר.
האתר נוטה בהדרגה כלפי מטה מצפון-מערב לדרום-מזרח, כשהשיפוע מתון והפרש הגבהים מגיע ל-300 עד 400 מטרים בלבד. הוא כולל חלקים ממערכות ההרים של הרי קונלון, הרי חוח שיל והרי אולן יול, הנמתחים ממזרח למערב לאורך יותר מ-500 קילומטרים, ושני אגנים גדולים מקבילים שבין רכסי ההרים, המקור לביטוי המקומי "שלושה הרים סביב שני אגנים". החלק הדרומי-מזרחי של חוח שיל, מנוקז על ידי הנהר קומאר, אחד המקורות של הנהר יאנגצה, האגמים הרבים בחלקים האחרים של האתר הם אגמים סגורים.
האזור כולל סוגים שונים של קרקעות וצורות נוף, ובהם הרים גבוהים במיוחד, מעל ל-6,000 מטרים כתוצאה מתנועה טקטונית, גבעות, רמות ומישורים, קרחונים וקרקעות קפואות. צורות הנוף עוצבו על ידי הנחלים האגמים והרוחות. תנאי האקלים והשטח הקשים שימרו את חוח שיל במצבו הראשוני בלא התערבות אנושית.
גאוגרפיה > הידרולוגיה

חוח שיל הוא האזור בעל הצפיפות הגבוהה ביותר של אגמים בסין. האגמים באזור זה נוצרו לפני זמן רב ועם הזמן הפכו לאגמים יבשתיים פנימיים בהשפעת אקלים יבש וקר. האגמים מוזנים ממי הפשרת שלגים וקרחונים. רובם הם אגמים מלוחים ומלוחים למחצה, שלא רק תומכים בחי ובצומח, אלא משמשים גם כסוג של "ברומטר" המשקף שינויים אקולוגיים-סביבתיים ברמת צ'ינגהאי-טיבט. אגמים אלה הם הוכחה להתחממות האקלים העולמית והאצה של המסת הקרחונים. מפלס המים של כמה אגמים בחוח שיל עלה. במזרח מערכת הנהר קומאר מהווה את מערכת המים הצפונית של הנהר יאנגצה. במערב ובצפון, מערכות מים סגורות זורמות סביב האגמים. שטח גדול של אדמת ביצות ומאות אגמים מפוזרים בשמורת הטבע. סך כל שטח האגמים הוא 3,825 קילומטרים רבועים, כשיש 107 אגמים ששטחם גדול מקילומטר רבוע. האגם הגדול ביותר הוא Xijir Ulan, ושטחו 383.6 קילומטרים רבועים.
שמורת הטבע חוח שיל כוללת שתי מערכות מים. האחת פתוחה במזרח ומהווה את המקור הצפוני לנהר יאנגצה באמצעות הנהר קומאר. מערכת מים זו ניזונה בעיקר ממי גשמים ומי תהום ומאופיינת בזרימות עונתיות. מערכת המים הצפונית והמערבית היא מערכת סגורה שמרכזה באגמים השוכנים החלק הצפון-מזרחי של אזור האגמים הסגורים ברמת צ'אנגטאנג. תוואי הנוף באזור זה מתאפיינים בעמקים רחבים כשכמה נהרות זורמים דרך אגנים של אגמים קדומים.
גאוגרפיה > אקלים

אקלים חוח שיל הוא אקלים אלפיני, כשהטמפרטורה הממוצעת השנתית נעה בין 4°C- ל-9°C-, והטמפרטורה הנמוכה ביותר מגיעה מדי פעם ל-45°C- מעלות צלזיוס. החודש הקר ביותר הוא ינואר, והחם ביותר הוא יולי, כשהטמפרטורה הגבוהה ביותר שנמדדה היא 24.7°C. עיקר המשקעים מתרכזים בקיץ והכמות נעה בין 150 ל-450 מילימטרים, כשהכמות הולכת ופוחתת מצפון-מזרח לדרום-מערב. הרוחות באזור השטח חזקות (בממוצע שנתי במהירות של כ-4 מטרים לשנייה) כשנמדדו 146 ימים בממוצע של רוחות עזות.
אקולוגיה > צמחייה

בשל הגובה והאקלים הקשה לא צומחים עצים כלל באתר, והצמחייה מבוססת על שיחים ועשב. באתר נמנו 210 מיני צמחים, 72 מהם אנדמיים לרמת צ'ינגהאי-טיבט ו-9 אנדמיים לאתר המורשת, ובהם: Arenaria bryophylla, Rhodiola quadrifida ו-Rhodiola algida. מתוך 89 הסוגים שבאתר חוח שיל שני סוגים, ששניהם כוללים מין אחד, הם אנדמיים: Metaeritrichium ו-Przewalskia. בין המינים שפע של צמחי כרית. באתר יש 50 מינים ב-15 סוגים ו-8 משפחות של צמחיית כרים, כשליש ממספר מיני צמחי הכרית בעולם המוערך ב-150.
בין המינים הנפוצים:
Stipa purpurea (באנגלית Purple feathergrass) – העשב הנפוץ ביותר מהסוג מלעניאל ממשפחת הדגניים. חברת הצומח משתנה בהרכב ובגיוון.
"כריך טיבטי" (Carex moocroftii) – בשטחים החוליים של מרכז וצפון רמת צ'ינגהאי-טיבט.
Littledalea racemosa – עשב עמיד במיוחד לקור נפוץ בצפון-מזרח חוח שיל צפונית מהרי אולן אול.
Allium carolinianum – מין השייך לסוג שום ממשפחת הנרקיסיים וצומח על מדרונות החצץ המובילים לנהרות גֶ'נְגְדונְג וקומאר.
Koeleria tibetica – צומח באגנים שבין ההרים בגבהים שבין 4,700–5,200 מטרים במזרח האתר.
Kobresia pygmaea – באזור הגבעות, קרקעות עמקים והרמות בגבהים שבין 4,700–5,000 מטרים צפונית להרי טנגולה.
אקולוגיה > בעלי חיים

באתר המורשת ישנם 148 מינים של חרקים ו-75 מינים של בעלי חוליות. מתוכם 6 דגים, 48 עופות, 20 יונקים וזוחל אחד (Phrynocephalus vliangalii). שישים אחוז מהיונקים אנדמיים לרמת צ'ינגהאי-טיבט וכמעט כולם הם לוחכי עשב. כל מיני הדגים הם אנדמיים. הרכב בעלי חיים מיוחד מאוד זה, נובע מסביבת הערבה ומהאגמים האלפיניים.
דגים – שישה מינים, כולם אנדמיים, השייכים לשלושה סוגים ושתי משפחות חי באגמים ובנהרות של האתר. המינים הם Triplophysa stewarti‏, Triplophysa microps‏, Triplophysa stoliczkae‏, Triplophysa stenura‏, Ptychobarbus kaznakovi ו-Schizopygopsis microcephalus
עופות – 48 מינים השייכים ל-20 משפחות ב-11 סדרות נצפו בתחומי האתר. 27 מינים חיים דרך קבע באתר, 16 מגיעים בקיץ ו-3 מינים נודדים דרך האתר. שני מינים אנדמיים לסין.
יונקים – 20 מינים ב-19 סוגים השייכים ל-11 משפחות בחמש סדרות:
מכרסמים – מרמיטת ההימלאיה, מיני הנברנים Alticola stoliczkanus (באנגלית Stolička's mountain vole), ו-Pitymys leucurus (באנגלית Blyth's vole), אוגר ארך-זנב (Cricetulus longicaudatus) ואוגר רובורובסקי
ארנביים – פיקה שחורת-שפה, פיקה לדאק (Ochotona ladacensis) וארנבת צמרית (Lepus oiostolus)
פרסתנים – קיאנג, יאק הבר, צבי יעלי טיבטי, אנטילופה טיבטית, כבש ארגאלי ואייל ת'ורולד
טורפים – שועל חול טיבטי, דוב חום, שונר צפוני, סמור הררי, נמר השלג וזאב מצוי
הערות שוליים

↑  Qinghai Hoh Xil
↑  Nomination file ,Pages 14-15
↑  Nomination file ,Pages 37-45
↑  Nomination file ,Pages 45-57
תצפית מהכביש על חוח שיל
אנטילופה טיבטית
זרימה פוטנציאלית

קווי זרם של זרימה פוטנציאלית מסביב לכנף דקה NACA0012 בזווית התקפה של 11 מעלות.
במכניקת הזורמים ובפרט בהידרודינמיקה ואווירודינמיקה, זרימה פוטנציאלית היא זרימה בה שדה המהירות יכול להיכתב כגרדיאנט של שדה סקלרי המתאר את פוטנציאל המהירות. כל זרימה פוטנציאלית היא זרימה לא-רוטציונית, מאחר שהרוטור של הגרדיאנט של פונקציית הפוטנציאל תמיד שווה לאפס. במרחב פשוט קשר, כל זרימה אי-רוטציונית היא זרימה פוטנציאלית; במרחב שאינו פשוט קשר, קיימים שדות אי-רוטציונית שאינם יכולים להיכתב כשדה סקלרי. ביישומים רבים ניתן ההנחה שהזרימה היא אי-רוטציונית מהווה קירוב טוב.
איבר הצמיגות במשוואות נאוויה סטוקס כולל נגזרות מסדר שני של שדה המהירות, ולכן הוא כולל נגזרות מסדר שלישי של שדה הפוטנציאל. עובדה זו מקשה מאוד על פתרון המשוואות. לכן, שימוש בזרימה פוטנציאלית נעשה בעיקר בזרימות המאופיינות במספרי ריינולדס גבוהים ( Re\gg 1). כלומר, זרימה פוטנציאלית מזניחה השפעות של חיכוך שנגרמת כתוצאה מצמיגות הזורם, כך שאין איברים הכוללים נגזרת מסדר שלישי. מקרה מיוחד הוא זרימת הלה שו בה הזרימה ניתנת לקירוב כזרימה דו־ממדית פוטנציאלית עקב קיומו של איבר הצמיגות.
עבור זרימה בלתי דחיסה, פוטנציאל המהירות מקיים את משוואת לפלס ומאפשר פתרון אנליטי של הזרימה. זרימה פוטנציאלית יכולה לשמש לעיתים גם כדי לתאר זרימה דחיסה. זרימה פוטנציאלית יכולה לשמש במידול של זרימות תמידיות כמו גם במידול של זרימות לא תמידיות.
על אף שזרימה פוטנציאלית היא קירוב שלא מתקיים במציאות, יש לה יישומים רבים בתיאור של זרימות שונות. לדוגמה: שדה זרימה סביב כנף דקה, גלי מים, זרימה אלקטרו-אוסמוטית ועוד. חסרונו של התיאור הפוטנציאלי הוא בתיאור זרימה (או מקרים מסוימים בתוך זרימה) שיש בה אפקטים ערבוליים חזקים, ובפרט בזרימה בשכבת גבול.
מאפיינים ויישומים > תיאור ומאפיינים

בדינמיקת זורמים זרימה פוטנציאלית מתוארת על ידי פונקציית פוטנציאל  \varphi  שבמקרה הכללי היא פונקציה של המרחב והזמן. מהירות הזרימה מתוארת על ידי השדה הווקטורי  \mathbf {u}  ששווה לגרדיאנט של פונקציית הפוטנציאל:
מחשבון וקטורי ניתן לקבל שהרוטור של הגרדיאנט שווה לאפס, ובפרט עבור זרימה פוטנציאלית הערבוליות שווה לאפס.
משתמע מכך שזרימה פוטנציאלית היא זרימה אי-רוטציונית. לתוצאה זו יש השלכות ישירות עבור המקרים שבהם ניתן (או לא ניתן) ליישם זרימה פוטנציאלית. באזורים בזרימה שבהם ידוע שהערבוליות חשובה, כמו שבלים במים או שכבות גבול, הזרימה הפוטנציאלית לא מצליחה לספק תחזיות סבירות על הזרימה.
עם זאת, ישנם אזורים רבים בשדה זרימה שבהם ההנחה של זרימה אי רוטציונית תקפה, ובשל כך נעשה שימוש בזרימה פוטנציאלית ביישומים רבים, למשל: בזרימות מסביב כנף דקה, בעיות אקוסטיות, גלי מים ובזרימה אלקטרו-אוסמוטית.
מאפיינים ויישומים > זרימה בלתי דחיסה

עבור המקרה של זרימה בלתי דחיסה - למשל עבור נוזל, או גז במספרי מאך נמוכים (בהזנחת גלי הקול), דיברגנץ המהירות שווה לאפס
כתוצאה מכך מתקבל שפונקציית פוטנציאל המהירות צריכה לקיים את משוואת לפלס
כאשר  \nabla \cdot \nabla =\nabla ^{2} הוא הלפלסיאן (לעיתים מסומן ב- \Delta ). במקרה זה הזרימה נקבעת באופן מוחלט משדה המהירויות. לאחר פתרון שדה המהירויות ניתן לחשב את הלחצים במערכת על ידי שימוש בעקרון ברנולי. שיטת פתרון זו משמשת לדוגמה עבור זרימה מסביב לכנף דקה. ראשית מחושב שדה המהירויות, ממנו מוציאים את שדה הלחץ שממנו ניתן לחשב את כוח עילוי שיעבוד על הכנף. במקרה הדו-ממדי, הבעיה של זרימה פוטנציאלית מצטמצמת לבעיה פשוטה שמנותחת על ידי שימוש באנליזה מרוכבת.
מאפיינים ויישומים > זרימה דחיסה > זרימה תמידית

כל זרימה אי רוטציונית יכולה להיות מתוארת כזרימה פוטנציאלית, ובפרט גם זרימה דחיסה. עבור זרימה תמידית, משוואת הזרימה נתונה על ידי:
כאשר רכיבי מספר מאך הם:
a היא מהירות הקול הלוקאלית, ו- \phi  היא פונקציית פוטנציאל המהירות. תיאור זה תקף עבור זרימה תת-קולית, זרימה במהירות קרובה למהירות הקול, זרימה על קולית וזרימה היפר קולית, ועבור כל זווית התקפה, ובלבד שההנחה של זרימה אי רוטציונית נשמרת.
במקרה של זרימה תת-קולית או על-קולית בזוויות התקפה קטנות ועבור גופים דקים, ניתן לפשט את משוואת הזרימה באמצעות פיצול הפוטנציאל לפוטנציאל המתאר זרימה מציפה בכיוון  {\hat {x}}, במהירות  V_{\infty }, ולהפרעות קטנות מסביב לפוטנציאל זה  \varphi  כלומר:  \phi =V_{\infty }x+\varphi . לאחר קירוב לסדר ראשון ב- \varphi , מתקבל שמשוואת הזרימה היא:
כאשר  {\frac {V_{\infty }}{a_{\infty }}}=M_{\infty } הוא מספר המאך של הזרימה המציפה.
משוואה המפושטת נוחה לפתרון מאחר שניתן לצמצמה למשוות לפלס על ידי שינוי הקואורדינטות  x'={\frac {x}{\sqrt {1-M_{x}^{2}}}}.
מאפיינים ויישומים > זרימה דחיסה > זרימה לא תמידית

כאשר הזרימה איננה תמידית, הנגזרות לפי הזמן לא מתאפסות. במקרה זה, משוואת הפוטנציאל המלאה המתארת את הזרימה היא:
כאשר רכיבי מספר מאך מוגדרים באופן דומה לזרימה התמידית. גם במקרה זה, המשוואה נכונה לכל מהירות זרימה ולכל זווית התקפה, כל עוד ניתן להניח זרימה אי רוטציונית.
באופן דומה למקרה הזרימה התמידי, ניתן לפשט את המשוואה במקרה של זרימה תת-קולית או על-קולית, בזווית התקפה קטנות על ידי פיצול הפוטנציאל לפי  \Phi =V_{\infty }x+\varphi . במקרה הלא תמידי ליניארזציה של משוואת הפוטנציאל נותנת:
כאשר  {\frac {V_{\infty }}{a_{\infty }}}=M_{\infty } הוא מספר המאך של הזרימה המציפה.
מאפיינים ויישומים > גלי קול

ניתן לקרב גלי קול בעלי אמפליטודה נמוכה על ידי מודל זרימה פוטנציאלית בצורה הבאה:  {\frac {\partial ^{2}\varphi }{\partial t^{2}}}={\bar {a}}^{2}\nabla ^{2}\varphi  שהיא משוואת גלים ליניארית לגבי פוטנציאל המהירות  \varphi , כאשר  {\bar {a}} היא מהירות הקול הממוצעת בתווך הומוגני. החלק האוסצילטורי של וקטור המהירות  V קשור לפוטנציאל המהירות על ידי  V=\nabla \varphi  . בקירוב זה גם החלקים האוסצילטורים של הלחץ  P והצפיפות  \rho  מקיימים באופן עצמאי את משוואת הגלים.